
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 63 

8 Μαρτίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγκαστική απαλλοτρίωση ακινήτου για αρχαιολο¬ 
γικούς σκοπούς στη θέση “Πετραλώνια”, Πύργων 

Θερμής, Νήσου Λέσβου. 1 

Αναγκαστική απαλλοτρίωση ακινήτου για αρχαιολο¬ 
γικούς σκοπούς στην περιοχή “Ξεβνί’, Νήσου Θά¬ 
σου (227 αγροτεμάχιο αναδασμού). 2 


Αναγκαστική απαλλοτρίωση ακινήτων για αρχαιολο¬ 
γικούς σκοπούς στο Κάστρο Πατρών, Ν. Αχάίας. 3 
Χαρακτηρισμός ως διατηρητέου του διώροφου κτη¬ 
ρίου με κιοσσέ επί της οδού Ροδοκανάκη 12, στην 
πόλη της Χίου, του Δήμου Χίου, φερόμενο ως ιδι¬ 
οκτησία των Θεοτοκά Μιχαήλ και Κυριακής και 
καθορισμός ειδικών όρων και περιορισμών δόμη¬ 


σης αυτών. 4 

Καθορισμός χρήσεων γης και όρων δόμησης σε τμή¬ 
μα της χερσαίας ζώνης λιμένα Ληξουρίου, Κεφα- 
λονιάς. 5 


ΑΠΟΦΑΣΕΙ Σ 

Αριθμ. Δ10Δ1035298/644ΕΞ2013 (1) 


Αναγκαστική απαλλοτρίωση ακινήτου για αρχαιολογι¬ 
κούς σκοπούς στη θέση “Πετραλώνια”, Πύργων Θερ¬ 
μής, Νήσου Λέσβου. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις του Ν. 2882/2001 (ΦΕΚ17/Α72001) «Κώδικας 
Αναγκαστικών Απαλλοτριώσεων Ακινήτων», όπως ισχύουν. 

2. Τις διατάξεις του Ν. 3028/2002 (ΦΕΚ 153/Α72002) 
“περί αναγκαστικής απαλλοτρίωσης ακινήτων για την 
προστασία των αρχαιοτήτων και εν γένει της Πολιτι¬ 
στικής Κληρονομιάς”. 

3. Το υπ’ αριθμ. ΥΠΠΘΤ/ΔΑΑΠ/Φ.50/40280/712/3.5.2012 
έγγραφο του Υπουργείου Πολιτισμού και Τουρισμού 
μετά των συνημμένων του, από τα οποία προκύπτει 
ότι έχουν τηρηθεί και οι προϋποθέσεις του άρθρου 3 
του Ν. 2882/2001. 

4. Το απόσπασμα από την 27/15.6.2010 συνεδρίαση του 
Κεντρικού Αρχαιολογικού Συμβουλίου (θέμα 9ο αυτής). 


5. Την υπ’ αριθμ. ΥΠΠΘΤ/ΔΑΑΠ/Φ.50/43449/754/3.5.2012 
βεβαίωση κάλυψης δαπάνης του Υπουργείου Πολιτισμού 
και Τουρισμού. 

6. Το Π.Δ. 85/2012 (ΦΕΚ 141 Α') “περί ίδρυσης και με- 
τονομασίας Υπουργείων, μεταφορά και κατάργηση 
υπηρεσιών". 

7. Το Π.Δ. 86/2012 (ΦΕΚ 141 Α') “περί διορισμού Υπουρ¬ 
γών, Αναπληρωτών Υπουργών και Υφυπουργών". 

8. Το Π.Δ. 90/2012 ΦΕΚ 144/2012 «περί διορισμού Υπουρ¬ 
γού και Υφυπουργών». 

9. Το άρθρο 20 του Ν. 3965/2011 (ΦΕΚ 113/Α72011) “περί 
σύστασης της Γενικής Γραμματείας Δημόσιας Περιουσίας”. 

10. Την υπ’ αριθμ Υ27/27.6.2012 (ΦΕΚ 2048 Β') απόφαση 
του Πρωθυπουργού σχετικά με ανάθεση αρμοδιοτήτων 
στον Αναπληρωτή Υπουργό Παιδείας και Θρησκευμά¬ 
των, Πολιτισμού και Αθλητισμού Κωνσταντίνο Τζαβάρα, 
αποφασίζουμε: 

1. Κηρύσσουμε αναγκαστική απαλλοτρίωση ακινήτων, 
για λόγους δημόσιας ωφέλειας και ειδικότερα για αρ¬ 
χαιολογικούς σκοπούς για την προστασία, ενοποίηση 
και ανάδειξη του προϊστορικού οικισμού στη θέση “Πε¬ 
τραλώνια”, Πύργων Θερμής, έκτασης συνολικού εμβα- 
δού 4.737,09 μ που βρίσκεται στο Νομό Λέσβου και 
απεικονίζεται σε κλίμακα 1:1000 και με στοιχεία (1, Γ, 

2.14,15,1) στο από Δεκεμβρίου 2010 και με Α/Α 3398 

κτηματολογικό διάγραμμα - πίνακα, το οποίο έχουν 
συντάξει οι Στ. Κλωνιζάκη, και Μ. Γιοχαλά και έχει θε¬ 
ωρήσει ο Προϊστάμενος της Διεύθυνσης Αποτυπώσεων 
και Συντηρήσεως Κτιρίων του ΤΑΠΑ, Πολ. Μηχ/κός Νικ. 
Τρικαλινός στις 24.12.2010. 

Η προβολή δικαιωμάτων κυριότητας επί της έκτασης 
που απαλλοτριώνεται περιγράφεται στον ανωτέρω κτη- 
ματολογικό πίνακα. 

Η απαλλοτρίωση κηρύσσεται υπέρ του Δημοσίου και 
η δαπάνη θα βαρύνει τον προϋπολογισμό του Ταμείου 
Αρχαιολογικών Πόρων και Απαλλοτριώσεων, ΚΑΕ 971951. 

2. Η απόφαση ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΤΖΑΒΑΡΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αριθμ. Δ10Δ 1032685/643 ΕΞ 2013 (2) 

Αναγκαστική απαλλοτρίωση ακινήτου για αρχαιολογι¬ 
κούς σκοπούς στην περιοχή “Ξεβνί’, Νήσου Θάσου 
(227 αγροτεμάχιο αναδασμού). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις του Ν. 2882/2001 (ΦΕΚ 17/Α'/2001) “Κώ¬ 
δικας Αναγκαστικών Απαλλοτριώσεων Ακινήτων”, όπως 
ισχύουν. 

2. Τις διατάξεις του Ν. 3028/2002 (ΦΕΚ 153/Α'/2002) 
“Περί αναγκαστικής απαλλοτρίωσης ακινήτων για την 
προστασία των αρχαιοτήτων και εν γένει της Πολιτι¬ 
στικής Κληρονομιάς”. 

3. Το υπ’ αριθμ. ΥΠΠΟΤ/ΔΑΑΠ/Φ.121/17942/413/9.4.2012 
έγγραψο του Υπουργείου Πολιτισμού και Τουρισμού 
με τα συνημμένα του, από τα οποία προκύπτει ότι 
έχουν τηρηθεί και οι προϋποθέσεις του άρθρου 3 του 
Ν. 2882/2001. 

4. Την υπ’ αριθμ. 4/3.2.2009 Συνεδρίαση του Κεντρικού 
Αρχαιολογικού Συμβουλίου (θέμα 2ο), στην οποία κρί- 
θηκε αναγκαία η εν λόγω απαλλοτρίωση. 

5. Την υπ’ αριθμ. ΥΠΠΟΤ/ΔΑΑΠ/Φ.121/36733/670/18.4.2012 
βεβαίωση κάλυψης δαπάνης του Υπουργείου Πολιτισμού 
και Τουρισμού. 

6. Το άρθρο 20 του Ν. 3965/2011 (ΦΕΚ 113/Α'/2011) “Σύ¬ 
σταση Γενικής Γραμματείας Δημόσιας Περιουσίας”. 

7. Το Π.Δ. 96/2012 (ΦΕΚ 154/Α') «Σύσταση Γ ενικής Γ ραμ¬ 
ματείας Πολιτισμού στο Υπουργείο Παιδείας και Θρη¬ 
σκευμάτων, Πολιτισμού και Αθλητισμού». 

8. Το Π.Δ. 85/2012 (ΦΕΚ 141/Α') “περί ίδρυσης και με- 
τονομασίας Υπουργείων, μεταψορά και κατάργηση 
Υπηρεσιών”. 

9. Το Π.Δ. 86/2012 (ΦΕΚ 141/Α') “περί διορισμού Υπουρ¬ 
γών, Αναπληρωτών Υπουργών και Υφυπουργών”. 

10. Το Π.Δ. 90/2012 (ΦΕΚ 144/Α') “περί διορισμού Υπουρ¬ 
γού και Υφυπουργών”. 

11. Την υπ’ αριθμ. Υ27/27.6.2012 (ΦΕΚ 2048/Β'/2012) 
απόφαση του Πρωθυπουργού σχετικά με καθορισμό 
αρμοδιοτήτων του Αναπληρωτή Υπουργού Παιδείας και 
Θρησκευμάτων, Πολιτισμού και Αθλητισμού Κωνσταντί¬ 
νου Τζαβάρα, αποφασίζουμε: 

1. Κηρύσσουμε για λόγους δημόσιας ωφέλειας και 
ειδικότερα για την προστασία, και ανάδειξη των αρ¬ 
χαιοτήτων που βρίσκονται στο χώρο, προκειμένου να 
δημιουργηθεί ανοιχτό πάρκο αρχαίας τεχνολογίας, 
αναγκαστική απαλλοτρίωση ακινήτου έκτασης 6.275,56 
τ.μ. που βρίσκεται στην περιοχή “Ξεβνί’, Δ.Δ. Θεολόγου, 
Νήσου Θάσου, Νομού Καβάλας, όπως αυτό εμφανίζεται 
ως ιδιοκτησία αρ. 227 και με στοιχεία Α-Β-Γ-Δ-Ε-Ζ-Η-Α 
στο από Αυγούστου 2010 και υπό κλίμακα 1:500 κτημα- 
τολογικό διάγραμμα - πίνακα του Τ.Α.Π.Α. (αρ. σχεδίου 
3392) που έχουν συντάξει οι Στ. Κλωνιζάκη, Π. Κάνης 
και Απ. Πλιάκος, θεωρημένου από τον Προϊστάμενο της 
Διεύθυνσης Αποτυπώσεων και Συντηρήσεως Κτιρίων 
του Τ.Α.Π.Α. Νικόλαο Τρικαλινό στις 23.8.2010. 

Η προβολή δικαιωμάτων επί της έκτασης που απαλλο- 
τριώνεται περιγράφεται στον ανωτέρω, κτηματολογικό 
πίνακα. 


Η απαλλοτρίωση κηρύσσεται υπέρ του Δημοσίου και 
η δαπάνη της θα βαρύνει τον προϋπολογισμό του Τα¬ 
μείου Αρχαιολογικών Πόρων και Απαλλοτριώσεων (ΚΑΕ 
971951). 

2. Η απόφαση ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Φεβρουάριου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΤΖΑΒΑΡΑΣ 
-♦- 

Αριθμ. Δ10Δ 1032690/689 ΕΞ 2013 (3) 

Αναγκαστική απαλλοτρίωση ακινήτων για αρχαιολογικούς 
σκοπούς στο Κάστρο Πατρών, Ν. Αχαΐας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις του Ν. 2882/2001 (ΦΕΚ 17/Α'/2001) “Κώ¬ 
δικας Αναγκαστικών Απαλλοτριώσεων Ακινήτων”, όπως 
ισχύουν. 

2. Τις διατάξεις του Ν. 3028/2002 (ΦΕΚ 153/Α'/2002) 
“Περί αναγκαστικής απαλλοτρίωσης ακινήτων για την 
προστασία των αρχαιοτήτων και εν γένει της Πολιτι¬ 
στικής Κληρονομιάς”. 

3. Το υπ’ αριθμ. ΥΠΠΘΤ/ΔΑΑΠ/Φ.115/23096/504/9.4.2012 
έγγραφο του Υπουργείου Πολιτισμού και Τουρισμού 
με τα συνημμένα του, από τα οποία προκύπτει ότι 
έχουν τηρηθεί και οι προϋποθέσεις του άρθρου 3 του 
Ν. 2882/2001. 

4. Την υπ’ αριθμ. 33/22.10.2008 Συνεδρίαση του Κεντρι¬ 
κού Αρχαιολογικού Συμβουλίου (θέμα 20ο), στην οποία 
κρίθηκε αναγκαία η εν λόγω απαλλοτρίωση. 

5. Την υπ’ αριθμ. ΥΠΠΟΤ/ΔΑΑΠ/Φ.115/36750/673/24.4.2012 
βεβαίωση κάλυψης δαπάνης του Υπουργείου Πολιτισμού 
και Τουρισμού. 

6. Το άρθρο 20 του Ν. 3965/2011 (ΦΕΚ 113/Α'/2011) “Σύ¬ 
σταση Γ ενικής Γ ραμματείας Δημόσιας Περιουσίας”. 

7. Το Π.Δ. 96/2012 (ΦΕΚ 154/Α') “Σύσταση Γ ενικής Γ ραμ¬ 
ματείας Πολιτισμού στο Υπουργείο Παιδείας και θρη¬ 
σκευμάτων, Πολιτισμού και Αθλητισμού”. 

8. Το Π.Δ. 85/2012 (ΦΕΚ 141/Α') “περί ίδρυσης και με- 
τονομασίας Υπουργείων, μεταφορά και κατάργηση 
Υπηρεσιών”. 

9. Το Π.Δ. 86/2012 (ΦΕΚ 141 /Α') “περί διορισμού Υπουρ¬ 
γών, Αναπληρωτών Υπουργών και Υφυπουργών”. 

10. Το Π.Δ. 90/2012 (ΦΕΚ 144/Α') “περί διορισμού Υπουρ¬ 
γού και Υφυπουργών”. 

11. Την υπ’ αριθμ. Υ27/27.6.2012 (ΦΕΚ 2048/Β'/2012) 
απόφαση του Πρωθυπουργού σχετικά με καθορισμό 
αρμοδιοτήτων του Αναπληρωτή Υπουργού Παιδείας και 
Θρησκευμάτων, Πολιτισμού και Αθλητισμού Κωνσταντί¬ 
νου Τζαβάρα, αποφασίζουμε: 

1. Κηρύσσουμε για λόγους δημόσιας ωφέλειας και ει¬ 
δικότερα για την προστασία, και ανάδειξη του Κάστρου 
Πατρών, αναγκαστική απαλλοτρίωση ακινήτων έκτασης 






ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


701 


355,32 τ.μ. που βρίσκονται στο άμεσο περιβάλλον του 
Κάστρου, στο Δήμο Πατρέων νομού Αχαΐας, όπως αυτά 
εμφανίζονται ως ιδιοκτησίες αρ. 1, με στοιχεία 1,2,3,4,5,6,1 
εμβαδού 215,78 τ.μ. και αρ. 2, με στοιχεία 6,7,8,9,5,6 εμ- 
βαδού 139,54 τ.μ., στο από Αυγούστου 2009 και υπό 
κλίμακα 1:100 κτηματολογικό διάγραμμα - πίνακα του 
Τ.Α.Π.Α. (αρ. σχεδίου 3370) που έχουν συντάξει οι Π. 
Κάνης, Μ. Γιοχάλα και Στ. Κλωνιζάκη, θεωρημένου από 
τον Προϊστάμενο της Διεύθυνσης Αποτυπώσεων και 
Συντηρήσεως Κτιρίων του Τ.Α.Π.Α. Νικόλαο Τρικαλινό 
στις 2.9.2009. 

Η προβολή δικαιωμάτων επί της έκτασης πού απαλλο- 
τριώνεται περιγράφεται στον ανωτέρω κτηματολογικό 
πίνακα. 

Η απαλλοτρίωση κηρύσσεται υπέρ του Δημοσίου και 
η δαπάνη της θα βαρύνει τον προϋπολογισμό του Τα¬ 
μείου Αρχαιολογικών Πόρων και Απαλλοτριώσεων (ΚΑΕ 
971951). 

2. Η απόφαση ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 22 Φεβρουάριου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΤΖΑΒΑΡΑΣ 
-♦- 

Αριθμ. ΔΠΕ/698 (4) 

Χαρακτηρισμός ως διατηρητέου του διώροφου κτηρίου 
με κιοσσέ επί της οδού Ροδοκανάκη 12, στην πόλη 
της Χίου, του Δήμου Χίου, φερόμενο ως ιδιοκτησία 
των Θεοτοκά Μιχαήλ και Κυριακής και καθορισμός 
ειδικών όρων και περιορισμών δόμησης αυτών. 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/1985 “Γενικός Οικοδομι¬ 
κός Κανονισμός” (ΦΕΚ 210/Α71985) και ειδικότερα το 
άρθρο 4 (παρ. 2) αυτού, όπως αντικαταστάθηκε με το 
άρθρο 3 του Ν. 2831/2000 «Τροποποίηση των διατάξεων 
του Ν. 1577/1985 “Γενικός Οικοδομικός Κανονισμός” και 
άλλες πολεοδομικές διατάξεις» (ΦΕΚ 140/Α713.6.2000). 

2. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε 
με το άρθρο πρώτο του Π.Δ. 63/2005 (Α' 98). 

3. Το υπ’ αριθμ. 1/1986 Π.Δ. “Καθορισμός αρμοδιοτήτων 
Υπουργείου Αιγαίου” (ΦΕΚ 1/Α71986) και ειδικότερα τα 
άρθρα 2 (παρ. 3, εδ. ζ, περ. αα) και 5 αυτού, όπως συ¬ 
μπληρώθηκε με το Π.Δ. 326/2000 (ΦΕΚ 276/Α713.6.2000) 
και ειδικότερα το άρθρο 2 αυτού. 

4. Το υπ’ αριθμ. Π.Δ. 110/2001 «Οργανισμός του Υπουρ¬ 
γείου Αιγαίου» (ΦΕΚ 101/Α72001) και ειδικότερα το άρ¬ 
θρο 5 αυτού όπως ισχύει. 

5. Το άρθρο 5 του υπ’ αριθμ. Π.Δ. 85/2012, σύσταση του 
Υπουργείου Ναυτιλίας, Ιδρυση και μετονομασία Υπουρ¬ 
γείων, μεταφορά και κατάργηση υπηρεσιών” (ΦΕΚ Α' 141) 
όπως αντικαταστάθηκε από το άρθρο 1 του υπ’ αριθμ. 
Π.Δ. 94/2012, μετονομασία του Υπουργείου Ναυτιλίας 
σε Υπουργείο Ναυτιλίας και Αιγαίου με την υπαγωγή 
σε αυτό της Γενικής Γραμματείας Αιγαίου και Νησιω¬ 


τικής Πολιτικής “Τροποποίηση Π.Δ. 85/2012 «Ιδρυση και 
μετονομασία Υπουργείων, μεταφορά και κατάργηση 
υπηρεσιών»” (ΦΕΚ Α'149). 

6. Την υπ’ αριθμ. 8555/27.11.1990 κοινή απόφαση των 
Υπουργών Προεδρίας της Κυβέρνησης και Αιγαίου “Πρά¬ 
ξεις και έγγραφα αρμοδιότητας του Υπ. Αιγαίου, που 
εξαιρούνται από τους περιορισμούς της διάταξης του 
άρθρου 81, παρ. 1 του Ν. 1892/1990” (ΦΕΚ 741/Β'/29.11.1990). 

7. Την υπ’ αριθμ. ΔΔΟ/Φ.101.22/6310/2012 απόφαση του 
Υπουργού Ναυτιλίας και Αιγαίου “Μεταβίβαση δικαι¬ 
ώματος υπογραφής «με εντολή Υπουργού» στο Γενι¬ 
κό Γραμματέα Αιγαίου και Νησιωτικής Πολιτικής και 
στους Προϊσταμένους Διευθύνσεων και Τμημάτων της 
Γενικής Γραμματείας Αιγαίου και Νησιωτικής Πολιτι¬ 
κής του Υπουργείου Ναυτιλίας και Αιγαίου” (ΦΕΚ 2357/ 
Β'/23.08.2012) και ειδικότερα το άρθρο 1 παρ. 61 αυτού. 

8. Τον φάκελο του κτηρίου του θέματος ο οποίος μας 
διαβιβάστηκε με το υπ’ αριθμ. 114/15.06.2010 έγγραφο του 
Σ.Χ.Ο.Π. της Γ.Γ.Αι. και Ν.Π. του Ν. Χίου και έλαβε τον αρ. 
πρωτ. 5399/22.06.2010 της Γ.Γ.ΑΙ. και Ν.Π.. 

9. Την από 13.07.2012 αιτιολογική έκθεση του Τμήματος 
Διατηρητέων Κτηρίων της Διεύθυνσης Περιβάλλοντος 
της Γ ενικής Γ ραμματείας Αιγαίου και Νησιωτικής Πολι¬ 
τικής του Υπουργείου Ναυτιλίας, η οποία κοινοποιήθηκε 
στους ενδιαφερομένους δια του μηχανικού Μιχάλη Μερ- 
γέ με το υπ’ αριθμ. ΔΠΕ/5560/13.07.2012 έγγραφό μας. 

10. Την παρέλευση της προθεσμίας όπως ορίζεται 
από τις κείμενες διατάξεις, της παρ. 2 του άρθρου 4 
του Ν. 1577/1985 όπως αντικαταστάθηκε από την παρ. 2 
άρθρο 3 του Ν. 2831/2000 χωρίς να περιέλθουν τυχόν 
αντιρρήσεις από τους ενδιαφερομένους Θεοτοκά Μι¬ 
χαήλ και Κυριακή στο Τμήμα Διατηρητέων Κτηρίων της 
Διεύθυνσης Περιβάλλοντος της Γενικής Γραμματείας 
Αιγαίου και Νησιωτικής Πολιτικής του Υπουργείου Ναυ¬ 
τιλίας και Αιγαίου. 

11. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του Κρατικού προϋπολογισμού και του οικείου Ο.Τ.Α., 
αποφασίζουμε: 

1. Χαρακτηρίζεται ως διατηρητέο το διώροφο κτή¬ 
ριο με κιοσσέ επί της οδού Ροδοκανάκη 12, φερομένου 
ως ιδιοκτησία των Μιχαήλ και Κυριακής Θεοτοκά, που 
βρίσκεται στην πόλη της Χίου του δήμου Χίου, όπως 
σημειώνεται στο σχετικό τοπογραφικό διάγραμμα σε 
κλίμακα 1:100, που θεωρήθηκε από την Προϊσταμένη της 
Διεύθυνσης Περιβάλλοντος της Γενικής Γραμματείας 
Αιγαίου και Νησιωτικής Πολιτικής του Υπουργείου Ναυ¬ 
τιλίας και Αιγαίου με την υπ’ αριθμ. ΔΠΕ/ 698/2013 πράξη 
της και που συνοπτικό του αντίγραφο δημοσιεύεται με 
την παρούσα απόφαση, επειδή φέρει μορφολογικά και 
αρχιτεκτονικά στοιχεία παραδοσιακής αστικής αρχιτε¬ 
κτονικής με νεοκλασικά χαρακτηριστικά. 

2. Στο χαρακηριζόμενο ως διατηρητέο κτήριο, απαγο¬ 
ρεύεται κάθε αφαίρεση, αλλοίωση ή καταστροφή των 
επί μέρους αρχιτεκτονικών στοιχείων του και των εν 
γένει λειτουργικών και διακοσμητικών του στοιχείων. 

3. Στο χαρακτηριζόμενο ως διατηρητέο κτήριο, επι¬ 
βάλλεται να αντιμετωπισθούν ενιαία στην πρόσοψη, στο 
ισόγειο, οι παραστάδες, αναδεικνύοντας την τυπολογία 
της όψης. Να περιορισθεί το μήκος του αναβαθμού στα 
μεσοδιαστήματα των παραστάδων. Να αντικατασταθεί 
η θύρα της εισόδου από ξύλινη δίφυλλη τονίζοντας την 
συμμετρία του ανοίγματος και τα αλουμινένια κουφώ- 

ματα του παραθύρου και της μπαλκονόπορτας να αντι- 
κατασταθούν από ξύλινα και να επανατοποθετηθούν 
σκούρα τετράφυλλα. 

4. Στο χαρακτηριζόμενο ως διατηρητέο κτήριο, επι¬ 
βάλλεται να αφαιρεθεί από την πρόσοψη, κάθε ξένο 
προς την αρχική του μορφή στοιχείο, το κλιματιστικό 
μηχάνημα, και οι καλωδιώσεις. Να αντικατασταθούν τα 
κουφώματα. Δεν είναι απαραίτητο να ακολουθηθεί η 
αρχική μορφή (όπως απεικονίζεται στην καρτέλα της 
Ε.Π.Α Νο. 128), μπορούν όμως να ληφθούν υπ’ όψιν οι 
τότε αναλογίες στα πλήρη και στα κενά να αποδοθούν 
με μια πιο λιτή μορφή. 

5. Στο χαρακτηριζόμενο ως διατηρητέο κτήριο, επι¬ 
βάλλεται η αποκατάσταση της πίσω όψης στην αρχική 
της μορφή μετά από τεκμηριωμένη μελέτη, η οποία 
θα στοιχειοθετείται από τυχόν παλαιές φωτογραφίες 
που θα απεικονίζουν την αρχική μορφή του κτηρίου, 
παλαιό συμβόλαια, τυχόν παλιές οικοδομικές άδειες 
κ.λπ. Η παραπάνω τεκμηριωμένη μελέτη θα εγκριθεί 
από τα αρμόδια όργανα της Γ.Γ.ΑΙ. και Ν.Π. 

6. Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση του φέροντα οργανισμού, 
η εσωτερική διαρρύθμιση καθώς και επεμβάσεις στο 
εσωτερικό του χαρακτηριζόμενου ως διατηρητέου κτη¬ 


ρίου για λόγους λειτουργικούς χωρίς να επηρεάζεται το 
κέλυφος του, εφόσον δεν αλλοιώνεται ο αρχιτεκτονικός 
του χαρακτήρας. 

7. Δεν επιτρέπεται η τοποθέτηση φωτεινών επιγρα¬ 
φών και διαφημίσεων στο χαρακτηριζόμενο ως διατη¬ 
ρητέο κτήριο. Επιτρέπεται μόνο η τοποθέτηση επιγρα¬ 
φών περιορισμένων διαστάσεων, που πληροφορούν για 
τυχόν χρήσεις των χώρων του κτηρίου. 

8. Για οποιαδήποτε οικοδομική εργασία στο εξωτερικό 
και εσωτερικό του χαρακτηριζόμενου ως διατηρητέου 
κτηρίου και στον περιβάλλοντα χώρο αυτού, καθώς και 
για την τοποθέτηση επιγραφών απαιτείται η σύμφωνη 
γνώμη των αρμόδιων οργάνων της Γ ενικής Γ ραμματεί- 
ας Αιγαίου και Νησιωτικής Πολιτικής του Υπουργείου 
Ναυτιλίας και Αιγαίου. 

9. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί, με το σχεδιάγραμμα 
που τη συνοδεύει, στην Εφημερίδα της Κυβερνήσεως. 

Μυτιλήνη, 24 Ιανουάριου 2013 

Με εντολή Υπουργού 
Ο Γ ενικός Γ ραμματέας 
ΙΩΑΝΝΗΣ ΣΠΙΛΑΝΗΣ 

Αριθμ. 8216/42/13 (5) 

Καθορισμός χρήσεων γης και όρων δόμησης σε τμήμα 
της χερσαίας ζώνης λιμένα Ληξουρίου, Κεφαλονιάς. 

Ο ΠΡΟΕΔΡΟΣ ΤΗΣ ΕΠΙΤΡΟΠΗΣ ΣΧΕΔΙΑΣΜΟΥ 
ΚΑΙ ΑΝΑΠΤΥΞΗΣ ΛΙΜΕΝΩΝ 
(Θέμα 10, 55ης/11.12.2012 Συνεδρίασης) 

Έχοντας υπόψη: 

1. τις διατάξεις: 

(α) της παρ. 1 και 2, του άρθρου δέκατου ένατου του 
Ν. 2932/2001 (Α' 145), όπως τροποποιήθηκε και ισχύει. 

(β) των παρ. 2 και 3 του άρθρου 9 του Ν. 2987/2002 
(Α' 27). 

(γ) του άρθρου 5 του Π.Δ. 85/2012 (Α' 141). 

(δ) του άρθρου 90 του Π.Δ. 63/2005 (Α' 98). 

(ε) της παρ. 2, στοιχείο 0, του άρθρου 5 του 
Ν. 3469/2006 (Α' 131). 

2. τις αποφάσεις: 

(α) την υπ’ αριθμ. 5486/09.11.1981 (ΦΕΚ 85/Δ712.02.1982) 
απόφαση Νομάρχη Κεφαλληνίας περί καθορισμού οριο- 
γραμμής αιγιαλού και παραλίας στο Λιμένα Ληξουρίου. 

(β) την υπ’ αριθμ. 2836 και 1617 και 1230/17.03.2006 
(ΦΕΚ 837/Δ'/19.09.2006) απόφαση καθορισμού Χερσαίας 
Ζώνης Ληξουρίου Κεφαλληνίας με σκοπό την εξομοίωσή 
του με ζώνη λιμένα. 

(γ) την υπ’ αριθμ. 55/12/29.10.2012 απόφαση Διοικητικού 
Συμβουλίου Δημοτικού Λιμενικού Ταμείου Κεφαλληνίας 


- Ιθάκης έγκρισης όρων δόμησης και χρήσεων γης σε 
τμήμα της εξομοιωμένης ζώνης λιμένα Ληξουρίου. 

3. τα έγγραφα: 

(α) το υπ’ αριθμ. 117/27.07.2012 έγγραφο Δημοτικού 
Λιμενικού Ταμείου Κεφαλληνίας - Ιθάκης για εισαγωγή 
του θέματος στην Επιτροπή Σχεδιασμού και Ανάπτυξης 
Λιμένων (Ε.Σ.Α.Λ.). 

(β) το υπ’ αριθμ. 2142.1/2493/2012/11.09.202012 έγγραφο 
Λιμεναρχείου Κεφαλληνίας θετικής 

γνωμοδότησης σχετικά με το θέμα 

(γ) το υπ’ αριθμ. 299/29.08.2012 έγγραφο Δημοτικού 
Λιμενικού Ταμείου Κεφαλληνίας - Ιθάκης με συμπλη¬ 
ρωματικά στοιχεία 

(δ) το υπ’ αριθμ. 8216/160/12/03.12.012 έγγραφο Υ.Ν.Α./ 
ΓΓΛΛΠ/ΔΛΥα' πρόσκλησης σε Συνεδρίαση της Ε.Σ.Α.Λ. 
(θέμα 10°). 

4. το σχέδιο του μελετητή Θ. Καλογερόπουλου για 
λογαριασμό του Δ. Κεφαλονιάς, με τίτλο «Τοπογραφικό 
διάγραμμα», (Κλιμ. 1:1000, Ιούλιος 2012). 

5. το Πρακτικό της 55ης /11.12.2012 Συνεδρίασης της 
Ε.Σ.Α.Λ. (θέμα 10°). 

6. το γεγονός ότι με τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Εγκρίνεται η ανωτέρω πρόταση, όπως αποτυπώνεται 
στο συνημμένο «Τοπογραφικό διάγραμμα», (Κλιμ. 1:1000, 
Ιούλιος 2012): 


Πίνακας Πραγματοποιούμενης Δόμησης 

Πίνακας Προτεινόμενης Δόμησης 

Συντελεστής Κάλυψης 

1 

Συντελεστής Κάλυψης 

1 

Συντελεστής Δόμησης 

2,75 

Συντελεστής Δόμησης 

2 

Ύψος 

7,50 μ. 

Ύψος 

7,50 μ. 

Στέγη 

3,00 μ. 

Στέγη 

3,00 μ. 

Χρήσεις γης 

Γ ραφεία - Λιμεναρχείο 

Χρήσεις γης 

Πολιτιστικό κέντρο 
Μουσείο 

(Ενυδρείο-Εκθετήριο) 

Γ ραφεία 
Κατάστημα 


Την παρούσα απόφαση συνοδεύει το σχέδιο του μελετητή Θ. Καλογερόπουλου για λογαριασμό του Δ. Κεφα- 
λονιάς, με τίτλο «Τοπογραφικό διάγραμμα», (Κλιμ. 1:1000, Ιούλιος 2012). 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 14 Φεβρουάριου 2013 
Ο Πρόεδρος 

ΚΩΝΣΤΑΝΤΙΝΟΣ I. ΜΟΥΤΖΟΥΡΗΣ 

